Putin oppløser statlig nyhetsbyrå
Det nye selskapet får navnet Rossija Sevodnja (Russland i dag) og skal ha som hovedoppgave å fremme russisk politikk og offentlig liv i utlandet, ifølge et dekret fra Putin. Sjef for det nye medieselskapet blir Dmitrij Kiseljov, en kontroversiell figur, som ofte er blitt beskyldt for å være en propagandist for myndighetene. Han er kjent som homomotstander og en sterk kritiker av opposisjonen.Beslutningen vekker ikke uventet reaksjoner. - Da nyheten først ble kjent, trodde alle at det var en vits. Men nei, skrev den kjente opposisjonelle Aleksej Navalnij på sin blogg. Navalnij er blant dem som har vært utsatt for Kiseljovs krasse utfall på TV. RIA Novosti, som har historie så langt tilbake som til 1941, har de siste årene trappet opp virksomheten med både sports- og økonomidekning. Dessuten har byrået drevet direktedekning av høyprofilerte rettssaker. Det nye mediehuset får en omfattende virksomhet med tjenester på flere språk for å «bedre effektiviteten til statens medieressurser».Beslutningen skal ha kommet som en overraskelse for de ansatte i RIA Novosti. - Tiltaket er det siste i en serie endringer av Russlands nyhetslandskap, som tilsynelatende peker mot en strammere statlig kontroll i en allerede strengt regulert mediesektor, skriver nyhetsbyrået. En ansatt forteller at de fikk vite om beslutningen da Putins dekret ble lagt ut på myndighetenes nettsider. Putins popularitet er lavere enn den var i hans to første perioder som president. Han blir også kraftig kritisert av opposisjonen, blant annet på nettet. Russland har ytterligere ett statlig nyhetsbyrå, Itar-Tass, og det private Interfax. Putins dekret omhandler ikke disse direkte. Interfax har større armslag enn Itar-Tass, men begge er underlagt makthavernes restriksjoner.
Russlands president Vladimir Putin oppløser det kjente statlige nyhetsbyrået RIA Novosti. I stedet får landet en ny mediegruppe som skal fremme Kremls budskap ut over Russlands grenser.